open-index/open-wikipedia-markdown huggingface dataset:
Χέντρικ φαν Μπάλεν ο νεότερος

Ο **Χέντρικ φαν Μπάλεν ο νεότερος** (φλαμανδικά: **Hendrick van Balen II** ή **Hendrick van Balen de Jonge** (Αμβέρσα, 1623  - Αμβέρσα, 1661) ήταν Φλαμανδός ζωγράφος.

## Βιογραφία

Ο Χέντρικ φαν Μπάλεν ο νεότερος ήταν ένας από τους γιους του ζωγράφου Χέντρικ φαν Μπάλεν και της Μαργκρίτ Μπρίερς (ή ντε Μπριρ). Η οικογένεια είχε, συνολικά, ένδεκα παιδιά, από τα οποία τρια έγιναν ζωγράφοι: Ο Γιαν φαν Μπάλεν, ο Γκασπάρ φαν Μπάλεν και ο Χέντρικ. Η αδελφή τους, Μαρία, παντρεύτηκε τον ζωγράφο Τέοντοορ φαν Τούλντεν. Εκπαιδεύτηκε από τον αδελφό του, Γιαν, και τον τοπιογράφο Γιαν Βίλντενς. Έγινε "Δάσκαλος" στη Συντεχνία του Αγίου Λουκά της Αμβέρσας το 1631-1640.

Ταξίδεψε πολύ και διέμεινε στην Τουρ κατά το διάστημα 1645 - 1648, στη Ρώμη τον Ιανουάριο του 1653 και στη Γένοβα τον Νοέμβριο του 1653. Καταγράφεται στη Γαλλία μέχρι το 1661 και επέστρεψε στη γενέτειρά του λίγο πριν τον θάνατό του. Φαίνεται ότι αντιμετώπιζε δυσκολίες κατά την άσκηση της τέχνης του και έπρεπε να στηρίζεται στην οικονομική υποστήριξη του αδελφού του Γιαν και του γαμπρού του Τέοντοορ φαν Τούλντεν για να καλύψει τις δαπάνες διαμονής του στην Ιταλία. Άφησε σημαντικά χρέη μετά τον θάνατό του.

## Έργο
Ο φαν Μπάλεν ο νεότερος ζωγράφιζε κυρίως ιστορικά θέματα. Όπως ο πατέρας του, συνεργαζόταν τακτικά με τον Γιαν Μπρίγκελ τον νεότερο.

## Παραπομπές


## Εξωτερικοί σύνδεσμοι

Κατηγορία:Φλαμανδοί ζωγράφοι
Κοντκόντ

Το **Κοντκόντ** (*Leopardus guigna*), είναι η μικρότερη αγριόγατα που ζει στην Αμερική.Ζει κυρίως στην κεντρική και νότια Χιλή και σε ορισμένα μέρη της Αργεντινής.Η κατανομή του, είναι μικρότερη σε έκταση από αυτή των υπόλοιπων αιλουροειδών της Νότιας Αμερικής.Το 2002, χαρακτηρίστηκε από την IUCN ως «*Εκτεθειμένο*», αφού ο συνολικός πληθυσμός του, μπορεί να είναι λιγότερος από 10.000 άτομα, με πτωτική τάση, λόγω της υποβάθμισης των οικοτόπων του και των διώξεων που υφίσταται.

## Περιγραφή

Το Κοντκόντ, έχει μικρό κεφάλι, μεγάλα πόδια και παχιά ουρά.Τα ενήλικα άτομα, ζυγίζουν από 2 έως 2,5 κιλά, με μήκος από 37 έως 51 cm και μήκος ουράς από 20 έως 25 cm.Το ύψος του στους ώμους, είναι περίπου 25 cm.

Το χρώμα της γούνας του, είναι καφέ - κίτρινο ή γκρι - καφέ.Το σώμα του, είναι γεμάτο μαύρες βούλες και δακτύλιους στην ουρά.Τα αυτιά, οι ώμοι και ο λαιμός, έχουν μαύρες ραβδώσεις με λευκό χρώμα.Ο μελανισμός στα Κοντκόντ, είναι ιδιαίτερα συχνός.

## Κατανομή και οικότοποι

Τα Κοντκόντ, ζούνε σε εύκρατα, τροπικά δάση στη νότια πλαγιά των Άνδεων και σε παράκτιες περιοχές.Ζουν επίσης, σε δάση της Χιλής, με χαρακτηριστικό φυτό το Μπαμπού.Προτιμούν τα αειθαλή, εύκρατα τροπικά δάση, τα φυλλοβόλα εύκρατα υγρά δάση, τους θαμνώνες και τα κωνοφόρα δάση.Συνήθως, απαντώνται σε δάση και θαμνώνες, ενώ σπανιότερα, σε καλλιεργούμενες εκτάσεις.

Τα Κοντκόντ, ζούνε σε υψόμετρο έως και 1900 μέτρων.Στην Αργεντινή, έχουν καταγραφεί σε υγρά, ορεινά δάση, με διάφορα φυτά, όπως Μπαμπού.

## Οικολογία και συμπεριφορά
thumb|left|200px|Ο χάρτης κατανομής του Κοντκόντ

Τα Κοντκόντ, είναι εξίσου ενεργά και την ημέρα και τη νύχτα.Κατά τη διάρκεια της ημέρας, ξεκουράζονται σε ρεματιές με πυκνή βλάστηση και σε σωρούς από ακανθώδεις θάμνους.Είναι άριστοι ορειβάτες και εύκολα μπορούν να αναρριχηθούν σε δέντρα με διάμετρο 1 μέτρου.Τρέφεται με πουλιά, σαύρες, τρωκτικά, σε ρεματιές και δάση, καθώς επίσης και αργυροπούλια, τσίχλες, αλλά και οικόσιτα κοτόπουλα και χήνες.

Το φάσμα του αρσενικού, καλύπτει μια έκταση 1 έως 2,5 τετ. χιλιομέτρων, ενώ τα θηλυκά, καλύπτουν μια πιο μικρή έκταση 0,5 έως 0,7 χιλιομέτρων.

### Αναπαραγωγή

Η κύηση, διαρκεί περίπου 72 με 78 ημέρες.Συνήθως, γεννούν 3 γατάκια.Αυτό το είδος, μπορεί να ζήσει έως και 11 χρόνια.

## Υποείδη

Το Κοντκόντ, έχει δύο υποείδη:

**Leopardus guigna guigna* - νότια Χιλή και Αργεντινή
**Leopardus guigna tigrillo* - κεντρική Χιλή

Το Κοντκόντ, θεωρούταν παλαιότερα, ως μέλος του γένους *[[Ονσιφέλις]]* (*Oncifelis*), που αποτελούταν από τρία μικρά αιλουροειδή, ιθαγενή της Νότιας Αμερικής.Όλα τα είδη πλέον, θεωρούνται μέλη του γένους *[[Λεόπαρδος]]* (*Leopardus*).Μαζί με το Κοντκόντ, τα πρώην μέλη του γένους Ονσιφέλις, ήταν το Κολοκόλο (*Leopardus colocolo*) και ο Αγριόγατος του Ζοφρουά (*Leopardus geoffroyi*).

Κατηγορία:Αιλουροειδή
Κατηγορία:Αιλουρίδες
Κατηγορία:Θηλαστικά της Νότιας Αμερικής
Στάθης Λεουτσάκος

Ο **Στάθης Λεουτσάκος** είναι πρώην βουλευτής του ΣΥΡΙΖΑ.

Γεννήθηκε στα Μανιάτικα του Πειραιά το 1957 και είναι απόφοιτος της Σχολής Εμπορικού Ναυτικού.

## Πολιτική σταδιοδρομία
Έχει εκλεγεί δημοτικός σύμβουλος και αντιδήμαρχος στον Δήμο του Πειραιά. Διετέλεσε Πρόεδρος του Εργατικού Κέντρου Πειραιά και μέλος της ΓΣΕΕ. Επίσης, ήταν μέλος του ΚΚΕ, κατόπιν του Συνασπισμού και αργότερα του ΣΥΡΙΖΑ. Ανήκει στην Αριστερή Πλατφόρμα.

Στις εκλογές του Ιανουαρίου του 2015 εξελέγη βουλευτής Α' Πειραιώς με τον ΣΥΡΙΖΑ. Τον Αύγουστο του 2015 καταψήφισε το τρίτο μνημόνιο και συμμετείχε στην ίδρυση της Λαϊκής Ενότητας. Στις εκλογές του Σεπτεμβρίου του 2015 ήταν υποψήφιος με τη Λαϊκή Ενότητα στην Α' Πειραιώς.

## Παραπομπές


Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Βουλευτές Α΄ Πειραιά
Προολυμπιακό τουρνουά καλαθοσφαίρισης ανδρών 2008

Το **προολυμπιακό τουρνουά καλαθοσφαίρισης ανδρών 2008** ήταν προκριματικό τουρνουά καλαθοσφαίρισης ανδρών της Διεθνούς Ομοσπονδίας Καλαθοσφαίρισης (FIBA) για το τουρνουά καλαθοσφαίρισης των Ολυμπιακών Αγώνων του 2008. Πραγματοποιήθηκε το διάστημα 14-20 Ιουλίου 2008 στο Κλειστό ΟΑΚΑ στην Αθήνα της Ελλάδας.

Από αυτό το τουρνουά προσδιορίστηκαν οι τρεις τελευταίες θέσεις που οδηγούσαν στους Ολυμπιακούς Αγώνες του 2008. Συνολικά 12 ομάδες από τις πέντε ηπειρωτικές ζώνες της FIBA μετείχαν στο τουρνουα, με βάση τα αποτελέσματα των ποιο πρόσφατων ηπειρωτικών πρωταθλημάτων. Από την αφρικανική ζώνη πήραν μέρος δύο ομάδες, η φιναλίστ και η ομάδα της τρίτης θέσης, από την αμερικανική ζώνη έλαβαν μέρος οι ομάδες που κατέλαβαν την τρίτη, τέταρτη και πέμπτη θέση, από την ασιατική ζώνη μετείχαν δύο ομάδες, η φιναλίστ και η ομάδα της τρίτης θέσης, από την ευρωπαϊκή ζώνη πήραν μέρος οι ομάδες που κατέλαβαν την τέταρτη, πέμπτη, έκτη και έβδομη θέση, ενώ από τη ζώνη της Ωκεανίας συμμετείχε η φιναλίστ.

Οι 12 ομάδες χωρίστηκαν σε τέσσερις ομίλους των τριών ομάδων ο καθένας. Οι δύο καλύτερες ομάδες από κάθε όμιλο προκρίθηκαν στα προημιτελικά, ημιτελικά και στον αγώνα για την 3η θέση που προσδιόρισαν τις τρεις πρώτες θέσεις και τις ομάδες που προκρίθηκαν στους Ολυμπιακούς Αγώνες, οι οποίες ήταν η Ελλάδα, η Κροατία και η Γερμανία.

## Μορφή
Οι 12 ομάδες χωρίστηκαν σε τέσσερις ομίλους (Όμιλοι Α–Δ) για τη φάση των ομίλων. Οι δύο κορυφαίες ομάδες από κάθε όμιλο προκρίθηκαν στη φάση νοκ-άουτ. Οι δύο νικήτριες των ημιτελικών προκρίθηκαν στους Ολυμπιακούς Αγώνες, ενώ οι δύο ηττημένες των προημιτελικών αγωνίστηκαν σε μία επιπλέον φάση για μία επιπλέον θέση στους Ολυμπιακούς Αγώνες.

## Κλήρωση
Η κλήρωση για το τουρνουά πραγματοποιήθηκε στις 31 Ιανουαρίου του 2008 στο ξενοδοχείο Divani Caravel στην Αθήνα.

## Φάση των ομίλων
### Όμιλος Α

### Όμιλος Β

### Ομιλος Γ

### Όμιλος Δ

## Φάση νοκ άουτ

### Προημιτελικά

### Ημιτελικά

### Αγώνας για την 3η θέση

## Τελική κατάταξη

## Παραπομπές


## Εξωτερικοί σύνδεσμοι
* 

Καλαθοσφαιριση
Good Vibrations

To **Good Vibrations** είναι ένα τραγούδι του αμερικανικού ροκ συγκροτήματος The Beach Boys, γραμμένο από τον Μπράιαν Γουίλσον και σε στίχους Μάικ Λοβ, με τον πρώτο να κάνει και την παραγωγή. Το κομμάτι συμπεριλήφθηκε στον δίσκο *[[Smiley Smile]]*, του 1967. Το κομμάτι, κυκλοφόρησε και σε single το 1966, το οποίο γνώρισε μεγάλη εισπρακτική επιτυχία, φτάνοντας στο νούμερο ένα στα charts πολλών χωρών, όπως οι ΗΠΑ και το Ηνωμένο Βασίλειο, ενώ και οι κριτικές που δέχτηκε ήταν θετικές. Πλέον το κομμάτι θεωρείται ως ένα από τα σπουδαιότερα της ροκ μουσικής.

## Παραπομπές

## Εξωτερικοί σύνδεσμοι
* Greg Panfile's Musical Analysis of "Good Vibrations" 
* 

Κατηγορία:Τραγούδια του 1966
Κατηγορία:Τραγούδια των The Beach Boys
Κατηγορία:Singles του 2004
Κατηγορία:Singles του 2011
Κατηγορία:Singles του 1966
Κατηγορία:Νούμερο 1 singles στα Billboard Hot 100
Sylloge Nummorum Graecorum

Ο οργανισμός **Sylloge Nummorum Graecorum** (μτφ. *Συλλογή Ελληνικών Νομισμάτων*, συντομογραφία: *SNG*) είναι εκδοτικό εγχείρημα με σκοπό την δημοσίευση αρχαίων ελληνικών νομισμάτων, το οποίο ξεκίνησε στη Βρετανία από την Βρετανική Ακαδημία το 1930. 

## Περιγραφή
Αρχικά είχε ως στόχο την καταλογογράφηση των δημοσίων και των ιδιωτικών συλλογών αρχαίων ελληνικών νομισμάτων στο Ηνωμένο Βασίλειο. Με την πάροδο του χρόνου όμως επέκτεινε τις δραστηριότητες του και σε άλλες χώρες, και έχει πλέον εκδώσει πάνω από 120 τόμους καταλόγων. Το 1972 το εγχείρημα έγινε μέλος της Διεθνούς Ακαδημαϊκής Ένωσης, ενώ πλέον οι τόμοι εκδίδονται υπό το Διεθνές Νομισματικό Συμβούλιο. Υπάρχει επίσης διαδικτυακά διαθέσιμη βάση δεδομένων στην οποία περιλαμβάνονται πάνω από 25.000 καταχωρήσεις νομισμάτων τα οποία βρίσκονται σε βρετανικές συλλογές. 

Αν και δεν θεωρείται πως αποτελεί ολοκληρωμένη πηγή αναφοράς για όλα τα αρχαία ελληνικά νομίσματα, είναι εντούτοις μια πολύτιμη πηγή για την μελέτη των ελληνικών νομισμάτων της κλασικής, ελληνιστικής, και ρωμαϊκής περιόδου, για νομισματολόγους και ιστορικούς.

## Εκδόσεις
* I : τόμος. 1, *The Collection of Capt. E G Spencer-Churchill; The Salting Collection* (1931) 
** τόμος. 2, *The Newnham Davis Coins* (1936)
* II : *The Lloyd Collection*. 8 τόμοι (1933-7) 
* III : *The Lockett Collection*. 5 τόμοι (1938-49) 
* IV : *The Fitzwilliam Museum: Leake and General Collections*. 8 τόμοι (1940-71) 
* V : *The Ashmolean Museum, Oxford*. τόμοι 1-4 και 9 (1951-2007)
* VI : *The Lewis Collection in Corpus Christi College, Cambridge*. 2 τόμοι (1972, 1992) 
* VII : *Manchester University Museum: The Raby and Güterbock Collections* (1986) 
* VIII : *The Hart Collection, Blackburn Museum* (1989) 
* IX : *The British Museum*. 2 τόμοι (1993, 2002)
* X : *The John Morcom Collection of Western Greek Bronze Coins* (1995) 
* XI : *The William Stancomb Collection of Black Sea Coins* (2000)
* XII : *The Hunterian Museum, Glasgow: The Greek Imperials*. 2 τόμοι (2004, 2007)
* XIII : *The Collection of the Society of Antiquaries, Newcastle upon Tyne* (2005)

## Παραπομπές


## Εξωτερικοί σύνδεσμοι
* Επίσημος ιστότοπος
* Βάση δεδομένων του SNG
* Αναλυτικός κατάλογος δημοσιεύσεων

Κατηγορία:Ιστορικά νομίσματα
Κατηγορία:Νομισματική ιστορία της Ελλάδας
Λίτρα (νόμισμα)

[μικρογραφία|300εσ|Νόμισμα των 50 λιτρών της περιόδου του [Αγαθοκλής (τύραννος)|Αγαθοκλή, τύπος Φιλίππειου, επιγραφή *ΣΥΡΑΚΟΣΙΩΝ*, 317-311 π.Χ.]]

Η **λίτρα** ήταν μικρών διαστάσεων αργυρό νόμισμα των αρχαίων ελληνικών αποικιών στη Μεγάλη Ελλάδα, και ειδικά των αποικιών στη Σικελία. 

## Περιγραφή

Ως νόμισμα, είχε ίδια αξία με τον οβολό και το βάρος της (0,87 γρ.) ισοδυναμούσε με το 1/3 της ρωμαϊκής λίβρας, και ήταν ίσο με το 1/5 της δραχμής.

Οι υποδιαιρέσεις του νομίσματος διακρίνονταν σε 12 όνκια (ουγγιές) και ήταν:
* Δεκόνκιο
* Ημίλιτρο (1/2)
* Πεντόνκιο
* Τριάς (1/3)
* Τετράς (1/4)
* Εξάς (1/6)

ενώ υπήρχαν και πολλαπλάσια του νομίσματος, όπως τα πεντάλιτρα, δεκάλιτρα και πενηντάλιτρα.

Μετά τη δυναστεία των Δεινομενιδών στις Συρακούσες, το νόμισμα έγινε πλέον χάλκινο και είχε βάρος 16 γραμμαρίων. Αργότερα κατά την εποχή του Διονυσίου Α´, ο οποίος αύξησε την ισοτιμία του εκδιδόμενου νομίσματος προκειμένου να καλύψει πολεμικά έξοδα, η αξία της λίτρας διπλασιάστηκε και έγινε ίσης αξίας με τους στατήρες, ενθαρρύνοντας την κυκλοφορία των κορινθιακών στατήρων στη Σικελία και τη Μεγάλη Ελλάδα. Κατά την ηγεμονία του κόπηκαν νομίσματα λίτρας με την παράσταση της Αθηνάς, κατά τα πρότυπα των κορινθιακών νομισμάτων, ενώ στην άλλη πλευρά υπήρχε η παράσταση ιππόκαμπου, ενώ σε άλλα νομίσματα υπήρχε παράσταση δελφινιών.

## Άλλες χρήσεις
Το νόμισμα συνέχισε να χρησιμοποιείται κατά αραιά χρονικά διαστήματα, έως και την εποχή του Βασιλείου των δύο Σικελιών στις αρχές του 19ου αιώνα.

Υπάρχει επίσης αναφορά του νομίσματος στο Ταλμούδ, όπου η λίτρα ως μονάδα βάρους ισούται με 60 σέκελ.

## Παραπομπές


## Εξωτερικοί σύνδεσμοι

* Σταθμητικοί νομισματικοί κανόνες Σικελίας - coinsmania.gr

Κατηγορία:Ιστορικά νομίσματα
Κατηγορία:Νομίσματα της Αρχαίας Ελλάδας
Μινιμαλισμός

μικρογραφία|Donald Judd, Άτιτλο, Chinati Foundation, Τέξας, 1984.
μικρογραφία|Sol LeWitt, Ανοιχτοί κύβοι, Φρανκφούρτη/Μάιν, Γερμανία, 1991.
Ο **μινιμαλισμός** είναι καλλιτεχνικό ρεύμα, με εφαρμογή κυρίως στη γλυπτική και τη ζωγραφική, που αναπτύχθηκε στις ΗΠΑ τη δεκαετία του 1960. Πρόκειται για ένα από τα πολλά καλλιτεχνικά κινήματα που ήρθε στο προσκήνιο μετά τη λήξη του Β' Παγκόσμιου Πολέμου. Ο μινιμαλισμός ή *Art Minimal* ή *τέχνη του ελάχιστου*, έχει τις ρίζες του στα ρεύματα του Κονστρουκτιβισμού και του Σουπρεματισμού της δεκαετίας του 1920, και προέκυψε ως αντίθεση στον Αφηρημένο Εξπρεσιονισμό της δεκαετίας του 1950.

## Χαρακτηριστικά

Ο όρος μινιμαλισμός χρησιμοποιήθηκε τη δεκαετία του 1960 για να περιγράψει μια λιτή και, συγχρόνως, αυστηρή γλυπτική.

### Γλυπτική
Τα κύρια χαρακτηριστικά της μινιμαλιστικής γλυπτικής είναι η απόρριψη περιττών στοιχείων, η χρήση της γεωμετρίας, αλλά και η χρήση βιομηχανικών υλικών, όπως π.χ. ανοξείδωτο ατσάλι, υαλοβάμβακας, πλαστικό, φύλλα μολύβδου ή χάλυβα.

### Ζωγραφική
Στη ζωγραφική ο μινιμαλισμός συνέχισε την παράδοση της τέχνης της γεωμετρικής αφαίρεσης των αρχών του εικοστού αιώνα,που ξεκίνησε με τον Κάζιμιρ Μάλεβιτς και το Μαύρο Τετράγωνο το 1915, με τη χρήση της μονοχρωμίας σε ζωγραφικούς πίνακες.

## Καλλιτέχνες

Ο Donald Judd αποτελεί έναν σημαντικό εκπρόσωπο του μινιμαλισμού, ο οποίος χρησιμοποίησε τον όρο *Specific objects* (συγκεκριμένα αντικείμενα) για τα έργα του.

Άλλοι σημαντικοί εκπρόσωποι του κινήματος υπήρξαν στη γλυπτική ο Sol LeWitt, ο Donald Judd, ο  Tony Smith, ο Carl Andre και ο Dan Flavin, και στη ζωγραφική ο Frank Stella, ο Kenneth Noland, ο Robert Ryman, και ο Brice Marden.

## Παραπομπές


## Πηγές
*
*
*Ιστορία της Τέχνης (Γ Τάξη Γενικού Λυκείου), Όλγα Ζιρώ κ.ά., Οργανισμός Εκδόσεων Διδακτικών Βιβλίων, Κεφάλαιο 19 
## Δείτε επίσης
*Μινιμαλιστική μουσική

## Εξωτερικοί σύνδεσμοι

* Μουσείο Μοντέρνας Τέχνης Νέας Υόρκης (MoMA), Μινιμαλισμός
* Μουσείο Guggenheim, Μινιμαλισμός

Κατηγορία:Μοντέρνα τέχνη
Κατηγορία:Δυτική τέχνη
Κατηγορία:Μοντερνισμός
Κατηγορία:Σύγχρονη τέχνη
Λεπτό (νόμισμα)

[thumb|Νόμισμα του 1 λεπτού του [Ηρώδης ο Μέγας|Ηρώδη του Μέγα, 40-4 π.Χ., Ιερουσαλήμ]]
[thumb|Νόμισμα των 50 λεπτών του 1926, [Β´ Ελληνική Δημοκρατία]]
Το **λεπτό**, ή **λεπτόν** κατά την παλαιότερη ονομασία του, ήταν υποδιαίρεση διαφόρων ελληνιστικής επιρροής νομισμάτων της Ανατολής, ξεκινώντας από την ρωμαϊκή περίοδο της αρχαιότητας έως τη νεότερη εποχή. 

## Περιγραφή

### Αρχαιότητα
Ετυμολογικά προκύπτει από τη λέξη *λεπτός* δηλαδή μικρό σε μέγεθος ή αδύνατο. Η αξία του ήταν πάντα μικρή, καθώς αποτελούσε υποδιαίρεση του κύριου νομίσματος. Τα πρώτα νομίσματα τα οποία ονομάστηκαν *λεπτά*, κόπηκαν από τον Αλέξανδρο Ιανναίο πριν το 76 π.Χ. στην Ιουδαία.

Αναφορά στο νόμισμα γίνεται και στην Καινή Διαθήκη όπου σε εδάφιο του κατά Μάρκου Ευαγγέλιο παρατίθεται το κείμενο *καὶ ἐλθοῦσα μία χήρα πτωχὴ ἔβαλεν λεπτὰ δύο, ὅ ἐστιν κοδράντης* (κοδράντης = μικρό ρωμαϊκό νόμισμα).

### Ελληνικό κράτος
Κατά τους σύγχρονους χρόνους, το λεπτό ως νόμισμα χρησιμοποιήθηκε από το ελληνικό κράτος, και αποτέλεσε το 1/100 του Φοίνικα αρχικά κατά την περίοδο 1828-1831, και κατόπιν της δραχμής από το 1832 έως και το 1986 όταν και κόπηκαν τα τελευταία νομίσματα λεπτών (50λεπτα), ενώ τα τελευταία νομίσματα του ενός λεπτού κοπήκαν το 1879. Με την εισαγωγή του Ευρώ το 2001 επανήλθαν με την μορφή του σεντ και στην ελληνική γλώσσα αναφέρονται ως λεπτά.

## Φωτογραφίες Ελληνικών κερμάτων του λεπτού

Αρχείο:Lepta 20.jpg|Nόμισμα των 20 λεπτών, υποδιαίρεση του Φοίνικα, 1831.
Αρχείο:5 lepta 1833, Greece.jpg|Nόμισμα των 5 λεπτών, υποδιαίρεση της δραχμής, 1833.
Αρχείο:10 lepta 1849, Greece.jpg|Νόμισμα των 10 λεπτών, υποδιαίρεση της δραχμής, 1849.
Αρχείο:1 lepton 1869, Greece.jpg|Νόμισμα του ενός λεπτού του 1879, το τελευταίο νόμισμα, του ενός λεπτού, της δραχμής, που κυκλοφόρησε.
Αρχείο:2 lepta 1869, Greece.jpg|2 λεπτά του 1869. Τα τελευταία νομίσματα των δύο λεπτών κοπήκαν το 1878.
Αρχείο:5 Greek leptons 1869 (1).jpg|5 λεπτά (Οβολός) του 1869
Αρχείο:20 λεπτά 1959, Παύλος, Ελλάδα.jpg|20 λεπτά (τρύπια εικοσάρα) του 1959
Αρχείο:10 λεπτά 1969, Παύλος, Ελλάδα.jpg|10 λεπτά (τρύπια δεκάρα) του 1969
Αρχείο:5 λεπτά, 1971, Κωνσταντίνος Β´, Ελλάδα.jpg|5 λεπτά (τρύπια εικοσάρα) του 1971, από τα τελευταία νομίσματα λεπτών της δραχμής, που κυκλοφόρησαν με την τρύπα στην μέση.
Αρχείο:10 λεπτά, 1976, Γ´ Ελληνική Δημοκρατία.jpg|10 λεπτά του 1976, από τα πρώτα μεταπολιτευτικά νομίσματα λεπτών της δραχμής, που κυκλοφόρησαν.
Αρχείο:20 λεπτά, 1978, Γ´ Ελληνική Δημοκρατία.jpeg|20 λεπτά του 1978
Αρχείο:50 λεπτά, 1978, Γ´ Ελληνική Δημοκρατία.jpeg|Νόμισμα, των 50 λεπτών του 1978, από τα τελευταία νομίσματα λεπτών της δραχμής, που κυκλοφόρησαν.


## Παραπομπές


## Δείτε επίσης
* Φοίνιξ (νόμισμα)
* Δραχμή
* Δραχμή Κρητικής Πολιτείας

## Εξωτερικοί σύνδεσμοι
* νομίσματα λεπτών του Ποντίου Πιλάτου - wildwinds.com

Κατηγορία:Ιστορικά νομίσματα
Κατηγορία:Νομίσματα της Ευρώπης
Παγκόσμιο πρωτάθλημα Φόρμουλα 1 (1997)

μικρογραφία|Ο Μίκαελ Σουμάχερ κατά την διάρκεια του Γερμανικού Γκραν Πρι του 1997.

Το **Παγκόσμιο πρωτάθλημα Φόρμουλα 1 του 1997** ήταν το 48ο που διοργάνωσε η FIA. Περιλάμβανε 17 αγώνες. Ο 1ος αγώνας έγινε στις 9 Μαρτίου στην Αυστραλία κι ο 17ος και τελευταίος στις 26 Οκτωβρίου
στη Jerez της Ισπανίας. Ήταν το μοναδικό Πρωτάθλημα το οποίο κέρδισε ο Καναδός 
Ζακ Βιλνέβ. Στο πρόγραμμα του Πρωταθλήματος αυτού συμπεριλήφθηκε ένα νέο Γκραν Πρι , το Γκραν Πρι Λουξεμβούργου 
και το Γκραν Πρι Αυστρίας επέστρεψε ύστερα από εννέα χρόνια ενώ αφαιρέθηκε οριστικά απ' αυτό το Γκραν Πρι Πορτογαλίας το οποίο διεξαγόταν επί 12 χρόνια στην πίστα του Εστορίλ. Να σημειωθεί πως το συγκεκριμένο Γκραν Πρι αρχικά είχε συμπεριληφθεί στο πρόγραμμα κι ήταν προγραμματισμένο να' ταν το τελευταίο Γκραν Πρι του Πρωταθλήματος όμως στην πορεία ακυρώθηκε και στη θέση του μπήκε το Γκραν Πρι Ευρώπης το οποίο έλαβε χώρα στην πίστα της Χερέθ επειδή οι υπεύθυνοι της πίστας του Εστορίλ δεν πρόλαβαν να κάνουν τις αλλαγές τις οποίες τους είχε ζητήσει ο Μπέρνι Έκλεστοουν.

## Παραπομπές


## Εξωτερικοί σύνδεσμοι
* 

1997
Κατηγορία:Μηχανοκίνητος αθλητισμός το 1997
SM Mall of Asia

Το **SM Mall of Asia** (SM ΜΟΑ) είναι εμπορικό κέντρο στο Μπέι Σίτι του Πασάι στις Φιλιππίνες, κοντά στο SM Central Business Park, στο Μανίλα Μπέι και στο νότιο άκρο της Epifanio de los Santos Avenue (EDSA).

Αναπτύχθηκε και ανήκει στην SM Prime Holdings, τη μεγαλύτερη ιδιοκτήτρια αλυσίδας εμπορικών κέντρων και ανάπτυξης στις Φιλιππίνες, με έκταση 42 στρεμμάτων και συνολική επιφάνεια περίπου 406.962 τετραγωνικών μέτρων, προσελκύει κατά μέσο όρο καθημερινά περίπου 200.000 ανθρώπους.

Αποτελεί το 4ο μεγαλύτερο εμπορικό κέντρο στις Φιλιππίνες και το 13ο στον κόσμο. Όταν άνοιξε το 2006, ήταν το μεγαλύτερο εμπορικό κέντρο στις Φιλιππίνες μέχρι που το SM City North EDSA επαναξιοποιήθηκε το 2008, όταν και υποβιβαστηκε στην τρίτη θέση με την επέκταση του SM Megamall από το 2011 μέχρι και τις 27 Νοεμβρίου του 2015, όταν το SM Seaside City Cebu άνοιξε για το κοινό.

## Εγκαταστάσεις
Το SM Mall of Asia εμπεριέχει τις ακόλουθες εγκαταστάσεις:

* OneE-com Center
* TwoE-com Center
* Χώροι συναυλιών
* Esplanade
* Λούνα παρκ
* Mall of Asia Arena
* Κέντρο Επιστημών EXPLOREUM
* Συνεδριακό Κέντρο SMX

## Παραπομπές


## Εξωτερικοί σύνδεσμοι
* 

Κατηγορία:Φιλιππίνες
Καλβικό μέτρο

**Καλβικό** ή **κάλβειο μέτρο** ονομάζεται το μετρικό σύστημα που χρησιμοποιεί ο ποιητής Ανδρέας Κάλβος στις ωδές του, το οποίο είναι προσωπική επινόηση του.

## Μορφή
Η μορφή της στροφής του Κάλβου -πάντα σύμφωνα με την *Επισημείωση* του- έχει ως εξής:
#Κάθε στροφή αποτελείται από πέντε στίχους.
#Οι στροφές είναι ανομοιοκατάληκτες. 
#Το μέτρο των στίχων είναι:
##Ιαμβικό: οι στίχοι γίνονται από δισύλλαβα μέτρα των οποίων τονίζονται οι δεύτερες συλλαβές (∪ —).
##Αναπαιστικό: οι στίχοι γίνονται από τρισύλλαβα μέτρα των οποίων τονίζονται οι τρίτες συλλαβές (∪ ∪ —).
#Οι τέσσερις πρώτοι στίχοι κάθε στροφής τονίζονται στην έκτη συλλαβή και μπορεί να έχουν τις εξής τρεις μορφές:
##οξύτονοι εξασύλλαβοι,
##παροξύτονοι επτασύλλαβοι,
##προπαροξύτονοι οκτασύλλαβοι.
#Όταν ο στίχος είναι προπαροξύτονος οκτασύλλαβος, τότε οι δύο τελευταίες συλλαβές θεωρούνται ως μία.
#Όταν ο στίχος είναι οξύτονος εξασύλλαβος τελειώνει πάντα στην έκτη συλλαβή. 
#Ο πέμπτος στίχος της στροφής είναι σχεδόν πάντα ιαμβικός παροξύτονος πεντασύλλαβος.

Ακολουθεί η έκτη στροφή της ωδής «Εις Σούλι» του Ανδρέα Κάλβου, ως χαρακτηριστικό παράδειγμα της καλβικής στροφής.


«ΜΑΚΡΑΝ και σκοτεινήν
»Ζωήν τα παλληκάρια
»Μισούν· όνομα αθάνατον
»Θέλουν και τάφον έντιμον
»Αντίς δια στρώμα».


## Επισημείωσις
Η «επισημείωσις» είναι ένα κείμενο λίγων σελίδων που το έχει συντάξει ο Ανδρέας Κάλβος. Σ' αυτήν αναλύει το μετρικό σύστημα με το οποίο γράφει τα ποιήματα του. Το σύστημα αυτό είναι μία προσωπική επινόηση του ίδιου και αυτή ουσιαστικά αποτελεί το μέτρο της καλβικής στροφής.

Το εν λόγω κείμενο του Κάλβου, χωρίζεται σε δέκα πολύ μικρές υποενότητες με αρίθμηση από το άλφα έως το λάμδα. Στις *Α-Δ* αναφέρεται το μετρικό σύστημα των ωδών. Στην *Ε* αναλύει τους τόνους, τους οποίους τους χωρίζει σε τρία είδη. Στις *Ζ-Θ* αναλύει τους στίχους του προλόγου που ονομάζει τραγικούς. Στις *Ι-Κ* εξηγεί την ποικιλία των ειδών του μέτρου και την αρμονία. Στην τελευταία τη *Λ* αναλύει το ηρωικό μέτρο.

Η «επισημείωσις» βρίσκεται στο τελευταίο μέρος της πρώτης του ποιητικής συλλογής με το όνομα *Λύρα*, την οποία συνόδευε ως παράρτημα. Η συλλογή εκδόθηκε στη Γενεύη το 1824 και περιέχει τις δέκα πρώτες ωδές του Κάλβου.

## Σημειώσεις


## Παραπομπές


Κατηγορία:Μετρική
Γύπας του Ακρωτηρίου

Ο **Γύπας του Ακρωτηρίου** (*Gyps coprotheres*) είναι σπάνιο είδος γύπα, ενδημικό της νότιας Αφρικής. Ζει στη Νότια Αφρική, το Λεσότο και τη Μποτσουάνα και μερικά σημεία της Ναμίμπια. Από το 2015 ταξινομήθηκε ως Κινδυνεύον (ΕΝ) είδος.

## Μορφολογία
αριστερά|μικρογραφία|Ενήλικο άτομο
Ο γύπας του Ακρωτηρίου είναι στο μέγεθος όρνιου. Έχει μήκος 96-115 εκ., άνοιγμα φτερών 2,26-2,6 μέτρα και βάρος 7-11 κιλά. Το σώμα του είναι ανοιχτό μπεζ-καφετί, με καστανά ή πορτοκαλί μάτια και κόκκινο λαιμό. Τα ερετικά φτερά είναι σκούρα καφετιά και προκαλούν αντιθεση με το χρώμα του βραχίωνα, που είναι ίδιο με του σώματος.

## Βιολογία
Ο γύπας του Ακρωτηρίου φωλιάζει στις κορυφές των δέντρων, κοντά στα βουνά, όπου μπορούν να διανίσουν μεγάλες αποστάσεις και να εντοπίσουν πιο εύκολα ψοφίμια. Γεννά ένα μόνο αυγό κάθε χρόνο.

## Κατάσταση πληθυσμού
Ο γύπας του Ακρωτηρίου έχει μειωθεί σταθερά από τα τέλη του 1980, που πρώτα κατατάχθηκε ως Κινδυνεύον. Αργότερα αναβαθμίστηκε στα Τρωτά και το 2015 στα Κινδυνεύον. Από το 2013, εκτιμήσεις του συνολικού μεγέθους του πληθυσμού του είδους υποθέτουμε πως υπάρχουν περίπου 4.700 ζεύγη ή 9.400 ώριμα άτομα.

## Πινακοθήκη


Image: Cape_Vulture_-_Giant_Castle_-_South-Africa_010002_(15444476446).jpg|Απλόνωντας τις φτερούγες του
Image: Cape_Vulture-001.jpg|Εν πτήσει
Image: Vautour_chassefiente_MHNT.jpg|Αυγό
Image:


## Παραπομπές


Κατηγορία:Είδη που κινδυνεύουν με αφανισμό
Κατηγορία:Πτωματοφάγα ζώα
Τσικουδιά

Η Τσικουδιά είναι η γεωγραφική ένδειξη της ρακής στεμφύλων σταφυλής για την Κρήτη και για τα νησιά του Αιγαίου.μικρογραφία|Ένα μπουκάλι χειροποίητης τσικουδιάς. Ενός αποσταγμένου αλκοολούχου ποτού φτιαγμένου στην Κρήτη. Στην παρούσα εικόνα σερβίρεται σε εστιατόριο στα Χανιά.
## Ονομασία
Ο όρος Τσικουδιά προκύπτει από την ονομασία των νησιωτικών διαλέκτων (κυρίως της κρητικής) για τα στέμφυλα, όπου στις περιοχές περιγράφονται ως τσίκουδα. 

## Νομοθεσία
Από το απόσπασμα του Ευρωπαϊκού Κανονισμού 110/2008 για τα αλκοολούχα ποτά ορίζεται το απόσταγμα στεμφύλων σταφυλής:

**Απόσταγμα στεμφύλων σταφυλής**

**α)** Απόσταγμα στεμφύλων σταφυλής είναι το αλκοολούχο ποτό που πληροί τους ακόλουθους όρους:

:**i)** παράγεται αποκλειστικά με ζύμωση στεμφύλων, σταφυλής ακολουθούμενη από απόσταξη, είτε κατευθείαν με υδρατμούς, είτε ύστερα από προσθήκη νερού,
:**ii)** στα στέμφυλα είναι δυνατόν να προστίθεται οινολάσπη σε αναλογία που δεν υπερβαίνει τα 25 χιλιόγραμμα οινολάσπης ανά 100 χιλιόγραμμα χρησιμοποιηθέντων στεμφύλων σταφυλής,
:**iii)** η ποσότητα της προερχόμενης από την οινολάσπη αλκοόλης δεν μπορεί να υπερβαίνει το 35 % της συνολικής ποσότητας αλκοόλης που περιέχει το τελικό προϊόν,
:**iv)** η απόσταξη συντελείται παρουσία των στεμφύλων, σε λιγότερο από 86 % vol.,
:**v)** επιτρέπεται η επαναπόσταξη στον ίδιο αλκοολικό τίτλο,
:**vi)** έχει περιεκτικότητα σε πτητικές ουσίες μεγαλύτερη ή ίση με 140 γραμμάρια ανά εκατόλιτρο αλκοόλης 100 % vol., και μέγιστη περιεκτικότητα σε μεθανόλη 1000 γραμμάρια ανά εκατόλιτρο αλκοόλης 100 %    vol.

**β)** Ο ελάχιστος κατ’ όγκο αλκοολικός τίτλος του αποστάγματος στεμφύλων σταφυλής είναι 37,5 %.

**γ)** Δεν μπορεί να προστίθεται αλκοόλη, όπως ορίζεται στο παράρτημα Ι σημείο 5, αραιωμένη ή μη.

## Έθιμο
Το έθιμο του ρακοκάζανου θεσμοθετήθηκε από τον Ελευθέριο Βενιζέλο το 1920, οπότε και δόθηκαν ειδικές άδειες σε αγρότες με στόχο την οικονομική ενίσχυσή τους μέσα από την παραγωγή τσικουδιάς.

## Δείτε ακόμα
* Τσίπουρο

## Παραπομπές


## Βιβλιογραφία
Κανονισμός (ΕΚ) αριθ. 110/2008 του Ευρωπαϊκού Κοινοβουλίου και του Συμβουλίου, της 15ης Ιανουαρίου 2008 , σχετικά με τον ορισμό, την περιγραφή, την παρουσίαση, την επισήμανση και την προστασία των γεωγραφικών ενδείξεων των αλκοολούχων ποτών και την κατάργηση του κανονισμού (ΕΟΚ) αριθ. 1576/89 του Συμβουλίου Τρέχουσα ενοποιημένη έκδοση: 08/06/2019 (*https://eur-lex.europa.eu/legal-content/el/ALL/?uri=CELEX:32008R0110)

## Εξωτερικοί σύνδεσμοι
* 
* 

Κατηγορία:Ποτά προϊόντα απόσταξης
Κατηγορία:Κρητική κουζίνα
Ιορδάνης Ανανιάδης

Ο **Ιορδάνης Ι. Ανανιάδης** (πέθανε τον Ιούλιο του 1977) ήταν Έλληνας γιατρός και πολιτικός.

## Βιογραφικά στοιχεία
Σπούδασε ιατρική και εργάστηκε ως γιατρός.

Ασχολήθηκε με την πολιτική  και εξελέγη βουλευτής Θεσσαλονίκης το 1923. 

Πέθανε στην Αθήνα τον Ιούλιο του 1977 και κηδεύθηκε στις 11 Ιουλίου από το Α΄ Νεκροταφείο Αθηνών.

## Παραπομπές


Κατηγορία:Βουλευτές Θεσσαλονίκης
Στάδιο Ρουνγκράντο 1ης Μαΐου

Το **Στάδιο Ρουνγκράντο 1ης Μαΐου** (κορεατικά: 릉라도5월1일경기장) είναι ένα γήπεδο πολλαπλών χρήσεων στην Πιονγιάνγκ της Βόρειας Κορέας, η κατασκευή του οποίου ολοκληρώθηκε την 1η Μαΐου του 1989. Αποτελεί σήμερα το μεγαλύτερο στάδιο στον κόσμο, με χωρητικότητα 114.000 θεατών και καταλαμβάνει 51 στρέμματα.

Το στάδιο χρησιμοποιείται σήμερα για αγώνες ποδοσφαίρου, ορισμένους αγώνες στίβου, αλλά πιο συχνά για Φεστιβάλ Αριράνγκ (επίσης γνωστά ως Μαζικοί Αγώνες). Το γήπεδο μπορεί να φιλοξενήσει 150.000 θεατές, γεγονός που το καθιστά το μεγαλύτερο γήπεδο στον κόσμο και το 12ο μεγαλύτερο αθλητικό χώρο του κόσμου. Η ονομασία του προέρχεται από τη νήσο Ρουνγκράντο στον ποταμό Ταεντόνγκ, επί της οποίας βρίσκεται, και από την Πρωτομαγιά, την παγκόσμια ημέρα των εργατών. Η οροφή του διαθέτει 16 τόξα τοποθετημένα σε ένα δακτύλιο, και λέγεται ότι μοιάζει με άνθος μανόλιας. Δεν πρέπει να συγχέεται με το κοντινό Στάδιο Κιμ Ιλ-σονγκ, χωρητικότητας 50.000 θεατών.

Ενώ το γήπεδο χρησιμοποιείται για αθλητικές εκδηλώσεις, είναι πιο γνωστό για τις μαζικές παραστάσεις και συναυλίες για τον εορτασμό του Κιμ Ιλ Σουνγκ και του έθνους της Βόρειας Κορέας. Τον Ιούνιο-Ιούλιο του 2002 ήταν ο τόπος ενός μεγάλου γυμναστικού και καλλιτεχνικού «Φεστιβάλ Αριράνγκ». Την πρώτη φορά πήραν μέρος 100.000 συμμετέχοντες, το διπλάσιο του αριθμού των θεατών, με ελεύθερη πρόσβαση στους ξένους. Αυτές οι παραστάσεις αποτελούν σήμερα μια ετήσια εκδήλωση στην Πιονγιάνγκ, συνήθως τον Αύγουστο και τον Σεπτέμβριο. Το βιβλίο των ρεκόρ Γκίνες έχει αναγνωρίσει αυτές τις εκδηλώσεις ως τις μεγαλύτερες στον κόσμο.

## Εικόνες

 May Day Stadium, Pyongyang (5063684320).jpg|Εξωτερική όψη του «Ρουνγκράντο»
 Getting ready for Arirang.jpg|Άποψη του «Ρουνγκράντο»


## Παραπομπές


## Εξωτερικοί σύνδεσμοι
* Rungnado May Day Stadium 360 degree panorama

Κατηγορία:Αθλητισμός στη Βόρεια Κορέα
Όλστιν

To **Όλστιν** (πολωνικά: *Olsztyn*, γερμανικά: *Allenstein*) είναι πόλη στη βορειοανατολική Πολωνία, πρωτεύουσα του βοεβοδάτου Βαρμίας-Μαζουρίας. Το 2015 είχε 174.083 κατοίκους. Είναι χτισμένη στις όχθες του ποταμού Λίνα. Η πόλη δημιουργήθηκε με την κατασκευή του κάστρου των Τευτόνων το 1347. Αποτελεί σιδηροδρομικό και οδικό κόμβο. Το 1999 δημιουργήθηκε το πανεπιστήμιο του Όλστιν από την ένωση της γεωργικής, παιδαγωγικής και θεολογικής σχολής του Όλστιν.

## Ιστορία
thumb|Το κάστρο του Όλστιν
Το 1334 κατασκευάστηκε στις όχθες του Λίνα (Άλεν) ένας ξύλινος πύργος, και στο ίδιο σημείο διατάχθηκε η κατασκευή ενός πλίνθινου κάστρου από το συμβούλιο της Βαρμίας. Το Άλεντσαϊν (γερμανικό όνομα του Όλστιν) έλαβε δικαιώματα πόλης τις 31 Οκτωβρίου 1353. Τον 15ο αιώνα, η πόλη πέρασε αρκετές φορές στην κατοχή των Πολωνών, όπως το 1410, μετά τη μάχη του Γκρούνβαλντ, αλλά επανήλθε στην κυριαρχία του Τευτονικού Τάγματος. Το 1440 συμμετείχε στην Πρωσική Συνομοσπονδία, ενάντια στην υψηλή φορολογία που επέβαλαν οι Τεύτονες. Το 1466, ολόκληρη η Βαρμία, μαζί με το Όλστιν, πέρασε στην κυριαρχία των Πολωνών. Οι Τεύτονες επιχείρησαν να ανακτήσουν το κάστρο το 1521, αλλά οι Πολωνοί, με επικεφαλής τον Νικόλαο Κοπέρνικο, απέκρουσαν την επίθεση.

Στα τέλη του 17ου και στις αρχές του 18ου αιώνα, η πόλη γνώρισε παρακμή, λόγω των πολέμων και των επιδημιών. Μετά τον πρώτο διαμελισμό της Πολωνίας το 1772, πέρασε στην κατοχή της Πρωσίας. Κατά τη διάρκεια του 19ου αιώνα, η εικόνα της πόλης άλλαξε λόγω της θέσης της ως σιδηροδρομικός κόμβος και της βιομηχανοποίησης και έγινε η σημαντικότερη πόλη στη νότια Ανατολική Πρωσία. Η πόλη είχε σημαντικό αριθμό Πολωνών. Το 1914, οι Ρώσοι κατέλαβαν τη πόλη, αλλά τα γερμανικά στρατεύματα την ανέκτησαν μετά τη Μάχη του Τάνενμπεργκ. Μετά τον Α΄ Παγκόσμιο Πόλεμο, διεξήχθη δημοψήφισμα, σύμφωνα με το οποίο η πόλη έγινε τμήμα της Δημοκρατίας της Βαϊμάρης. Κατά τη διάρκεια του Β΄ Παγκοσμίου Πολέμου, οι Σοβιετικοί κατέλαβαν την πόλη τις 22 Ιανουαρίου 1945 και την πυρπόλησαν.

Μετά τον πόλεμο, το Όλστιν πέρασε στην κυριαρχία της Πολωνίας, και συνέχισε την ανάπτυξή του, ως πρωτεύουσα του βοϊβοδάτου Βαρμίας-Μαζουρίας. Το 1967 εγκαινιάστηκε το μεγαλύτερο εργοστάσιο της περιοχής, το οποίο παρασκευάζει λάστιχα αυτοκινήτων. Το 1973, με αφορμή τα 500 χρόνια από τη γέννηση του Κοπέρνικου, κατασκευάστηκε στην πόλη πλανητάριο. Η πόλη έγινε από κοινού έδρα της ρωμαιοκαθολικής επισκοπής της Βαρμίας, η οποία από το 1992 έχει γίνει αρχιεπισκοπή.

## Αδελφοποιημένες πόλεις

## Παραπομπές


## Εξωτερικοί σύνδεσμοι

*Επίσημη ιστοσελίδα 
*Οδηγός του Όλστιν

Κατηγορία:Πόλεις της Πολωνίας
Ολστιν
Σαρκόγυπας

Ο **Σαρκόγυπας** (*Sarcogyps calvus*) είναι πολύ σπάνιο είδος γύπα της οικογένειας των Αετίδων. Ζει σε ολόκληρη σχεδόν την χερσόνησο της Ινδίας καθώς και σε τμήματα της νοτιοανατολικής Ασίας. 

## Μορφολογία
αριστερά|μικρογραφία|Θηλυκός σαρκόγυπας στο πάρκο Ράθαμπορ 
Ο σαρκόγυπας είναι ένας μεσαίου μεγέθους γύπας, με 76-86 εκ. μήκος,3,5-6,3 κιλά βάρος και 1,99-2,6 μέτρα άνοιγμα φτερούγων. Το κεφάλι του είναι σχεδόν φαλακρό με: κόκκινο βαθύ χρώμα στα ενήλικα ενώ στα ανήλικα είναι πιο χλωμό. Έχει μαύρο φτέρωμα με λευκό μπάλωμα στο στέρνο. Τα ερετικά είναι πιο ανοιχτόχρωμα από το υπόλοιπο φτέρωμα. Τα φύλα ξεχωρίζουν από την ίριδα των ματιών τους: τα αρσενικά έχουν χλωμότερη, υπόλευκη ίριδα, ενώ τα θηλυκά έχουν σκούρα καφέ.

## Συστηματική ταξινόμηση
Ο σαρκόγυπας ανήκει στους Γύπες του Παλαιού Κόσμου. Το είδος του δεν περιλαμβάνει υποείδη (μονοτυπικό).

## Βιολογία
Ο σαρκόγυπας ζει συνήθως σε ανοιχτές εκτάσεις σε καλλιεργήσιμες και ημιερημικές περιοχές. Επίσης βρίσκονται σε δάση φυλλοβόλων και στους πρόποδες και κοιλάδες των ποταμών. Βρίσκεται συνήθως μέχρι το υψόμετρο των 3.300 μέτρων από την επιφάνεια της θάλασσας.

## Παραπομπές


Κατηγορία:Αετίδες
Κατηγορία:Πτωματοφάγα ζώα
Κατηγορία:Πτηνά της Ασίας
Στιβ Μπουσέμι

Ο **Στίβεν Βίνσεντ «Στιβ» Μπουσέμι** (αγγλικά: *Steven Vincent "Steve" Buscemi*, αγγλική προφορά: *[[ΔΦΑ|buːˈsɛmi]]*, 13 Δεκεμβρίου 1957) είναι Αμερικανός ηθοποιός και σκηνοθέτης. Συμμετείχε σε αρκετές ταινίες, όπως το *[[Reservoir Dogs]]* (1992), *[[Desperado (ταινία)|Desperado]]* (1995), *[[Φάργκο (ταινία)|Φάργκο]]* (1996), *[[Αρμαγεδδών (ταινία, 1998)|Αρμαγεδδών]]* (1998), *[[Ο Μεγάλος Λεμπόφσκι]]* (1998), *[[Big Fish: Απίθανες Ιστορίες]]* (2003) κ.ά. Επίσης, έχει συμμετάσχει και σε ταινίες κινουμένων σχεδίων, όπως στο *[[Μπαμπούλας Α.Ε.]]* (2001) και *[[Μπαμπούλες Πανεπιστημίου]]* (2013), που υποδύεται τον Ράνταλ Μπογκς. Συμμετείχε και στην αμερικανική τηλεοπτική σειρά *[[The Sopranos]]*.

Μία άλλη γνωστή του τηλεοπτική εμφάνιση, ήταν στον ρόλο του ως *[[Νάκι Τόμσον]]* στην αμερικανική τηλεοπτική σειρά *[[Boardwalk Empire]]* (2010-2014), ρόλος που του χάρισε δύο Βραβεία Σωματείου Ηθοποιών και μία Χρυσή Σφαίρα, ενώ υπήρξε και υποψήφιος δις για βραβείο Έμμυ. Πέρα από την υποκριτική του καριέρα, έχει ασχοληθεί και με τη σκηνοθεσία. Το σκηνοθετικό του ντεμπούτο, έγινε το 1996 με την ταινία *[[Το μπαράκι]]* στην οποία και πρωταγωνίστησε. Κατά τ' άλλα συνέχισε τη σκηνοθεσία κάνοντας άλλες τρεις μεγάλου μήκους ταινίες, και αρκετά επεισόδια διάφορων τηλεοπτικών αμερικανικών σειρών.

## Φιλμογραφία

## Παραπομπές


## Εξωτερικοί σύνδεσμοι
* 
* Steve Buscemi at Emmys.com 

Κατηγορία:Αμερικανοί σκηνοθέτες
Κατηγορία:Αμερικανοί ηθοποιοί θεάτρου
Κατηγορία:Βραβευμένοι με Χρυσή Σφαίρα
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί φωνής
Κατηγορία:Ιρλανδοαμερικανοί
Κατηγορία:Ιταλοαμερικανοί
Τηλεκλής

Ο **Τηλεκλής** από τη Φώκαια ή τη Φωκίδα, ήταν αρχαίος Έλληνας φιλόσοφος και σχολάρχης της Ακαδημίας Πλάτωνος μαζί με τον Εύανδρο. Διαδέχτηκε τον Λακύδη του οποίου ήταν και μαθητής χωρίς τις τυπικές διαδικασίες εκλογής που ήταν τότε συνηθισμένες. Ο Τηλεκλής και ο Εύανδρος είχαν αναλάβει ατύπως τη διοίκηση της Ακαδημίας τα τελευταία δέκα χρόνια της σχολαρχίας του Λακύδη (215 π.Χ. με 205) λόγω σοβαρής ασθένειας του. Ο Τηλεκλής πέθανε περίπου το 167 π.Χ. και ο Εύανδρος συνέχισε για λίγα χρόνια ακόμη ως επικεφαλής της Ακαδημίας. Τον Εύανδρο διαδέχθηκε ο μαθητής του Ηγησίνος. Σχετικά με τα γραπτά και τις απόψεις του Τηλεκλή δεν γνωρίζουμε τίποτα μέχρι σήμερα.
## Παραπομπές

## Πηγές
*K. Algra, J. Barnes, J. Mansfeld, M. Schofield, (2005), *The Cambridge History of Hellenistic Philosophy*. Pages 32-33. Cambridge University Press

Κατηγορία:Ακαδημεικοί φιλόσοφοι
Ο Μεγάλος Λεμπόφσκι

***Ο μεγάλος Λεμπόφσκι*** () είναι αμερικανο-βρετανική αστυνομική κωμική ταινία του 1998, σε σκηνοθεσία, σενάριο και παραγωγή των αδερφών Κοέν. Πρωταγωνιστεί ο Τζεφ Μπρίτζες ως Τζέφρι Λεμπόβσκι, όπως επίσης και οι Τζον Γκούντμαν, Τζούλιαν Μουρ και Στιβ Μπουσέμι. 

Η ταινία επικεντρώνεται γύρω από τον Λεμπόφσκι, ο οποίος ύστερα από μια σειρά συγκυριών καταλήγει να παραδίδει λύτρα, ώστε ένας εκατομμυριούχος με το ίδιο όνομα να πάρει πίσω τη γυναίκα του. Το σχέδιο δεν πετυχαίνει, καθώς ο φίλος του αποφασίζει να κρατήσουν τα λεφτά.

Η αρχική κυκλοφορία της ταινίας δεν σημαδεύτηκε από επιτυχία, οι εισπράξεις ήταν χαμηλές, ενώ και οι κριτικές που έλαβε ανάμικτες. Παρ' όλα αυτά, με τον καιρό οι κριτικές άλλαξαν και πλέον η ταινία θεωρείται καλτ, χαρακτηριστική για τους διαλόγους της, τη στάση ζωής των ηρώων, τη μουσική της, και τις σκηνές των ονείρων του Dude. Μάλιστα, το 2014, η Βιβλιοθήκη του Κογκρέσου, πρόσθεσε την ταινία στο Εθνικό Μητρώο Κινηματογράφου ως «πολιτιστικά, ιστορικά, και αισθητικά σημαντική».

## Πλοκή
 
## Διανομή

## Υποδοχή
### Κριτικές
Στον ιστότοπο Rotten Tomatoes, η ταινία έχει βαθμολογία αποδοχής 80% με βάση 191 κριτικές, με μέσο όρο βαθμολογίας 7,40/10. Η συναίνεση των κριτικών της ιστοσελίδας αναφέρει: «Η ιστορία του Μεγάλου Λεμπόφσκι με το μαλλιαρό σκυλί δεν θα ικανοποιήσει τους πάντες, αλλά όσοι τηρήσουν την άποψη αυτή θα απολαύσουν μια ατελείωτη σειρά από κωμικές απολαύσεις, με τη λακωνική ερμηνεία του Τζεφ Μπρίτζες να συνδέει πραγματικά την ταινία» Το Metacritic, το οποίο χρησιμοποιεί έναν σταθμισμένο μέσο όρο, έχει δώσει στην ταινία βαθμολογία 71 στα 100 με βάση κριτικές από 46 κριτικούς, υποδεικνύοντας «γενικά ευνοϊκές κριτικές».Το κοινό που συμμετείχε σε δημοσκόπηση του CinemaScore έδωσε στην ταινία έναν μέσο όρο βαθμολογίας «Β» σε κλίμακα από A+ έως F.

## Παραπομπές


## Εξωτερικοί σύνδεσμοι

* Ο Μεγάλος Λεμπόφσκι στο filmy.gr 
* Επίσημο τρέιλερ 
* 
* Decade of The Dude: Rolling Stone's 2008 Feature on "''The Big Lebowski''"  in *[[Rolling Stone]]* magazine
* "Is ''The Big Lebowski'' a cultural milestone?", BBC, October 10, 2008
* "Dissertations on His Dudeness", Dwight Garner, *[[The New York Times]]*, December 29, 2009
* Comentale, Edward P. and Aaron Jaffe, eds. The Year's Work in Lebowski Studies. Bloomington: 2009.
* "Deception and detection: The Trickster Archetype in the film, ''The Big Lebowski'', and its cult following" in ''Trickster's Way''

Κατηγορία:Ταινίες του 1998
Κατηγορία:Αγγλόφωνες ταινίες
Κατηγορία:Αμερικανικές ταινίες της δεκαετίας 1990
Κατηγορία:Αμερικανικές αστυνομικές κωμικές ταινίες
Κατηγορία:Αμερικανικές ταινίες μαύρης κωμωδίας
Κατηγορία:Βρετανικές ταινίες της δεκαετίας 1990
Κατηγορία:Βρετανικές αστυνομικές κωμικές ταινίες
Κατηγορία:Βρετανικές ταινίες μαύρης κωμωδίας
Κατηγορία:Ταινίες σε σκηνοθεσία Αδερφών Κοέν
Κατηγορία:Ταινίες παραγωγής Gramercy Pictures
Κατηγορία:Ταινίες παραγωγής PolyGram Filmed Entertainment
Κατηγορία:Ταινίες γυρισμένες στο Λος Άντζελες
Κατηγορία:Ταινίες Εθνικού Μητρώου Κινηματογράφου Ηνωμένων Πολιτειών Αμερικής
Αγρίππας

Το αρχαίο ελληνικό όνομα **Αγρίππας** μπορεί να αναφέρεται στους:

*Αγρίππας (μυθολογία), στη λατινική μυθολογία απόγονος του Αινεία και βασιλιάς (λέγεται ότι βασίλεψε στα τέλη του 10ου αιώνα π.Χ.)
*Μάρκος Βιψάνιος Αγρίππας, Ρωμαίος πολιτικός και στρατιωτικός, (1ος αιώνας π.Χ.)
*Ηρώδης Αγρίππας Α΄, βασιλιάς των Ιουδαίων, (1ος αιώνας π.Χ.)
*Αγρίππας ο Βιθύνιος, αρχαίος Έλληνας αστρονόμος, (τέλη 1ου αιώνα)
*Αγρίππας ο Σκεπτικός, αρχαίος Έλληνας σκεπτικός φιλόσοφος, (τέλη 1ου αιώνα)
*Αγρίππας Κάστωρ, χριστιανός θεολόγος, (2ος αιώνας)
*Χάινριχ Κορνήλιος Αγρίππας, Γερμανός θεολόγος και μυστικιστής (16ος αιώνας).

## Άλλες χρήσεις
*Αγρίππας (κρατήρας)
*Βάθρο του Αγρίππα
*Θέρμες του Αγρίππα
Ηγησίνους

Ο **Ηγησίνους** ο Περγαμηνός (*ή Ηγησίνοος, κατά τον [[Κλήμης ο Αλεξανδρεύς|Κλήμη τον Αλεξανδρέα]] Ηγησίλαος*) ήταν αρχαίος Έλληνας φιλόσοφος από την Πέργαμο. Διατέλεσε σχολάρχης της Ακαδημίας Πλάτωνος γύρω στο 160 π.Χ. ως το θάνατό του (το αργότερο το 155 π.Χ.), διαδεχόμενος τον δάσκαλό του Εύανδρο, ενώ μαθητής και διάδοχός του ήταν ο Καρνεάδης ο Κυρηναίος.  Σχετικά με τα γραπτά και τις απόψεις του Ηγησίνοος, πέραν του ότι πιθανότατα ανήκε στη Σχολή των Σκεπτικών, δεν γνωρίζουμε σήμερα τίποτα.

## Παραπομπές


## Πηγές
*K. Algra, J. Barnes, J. Mansfeld, M. Schofield, (2005), *The Cambridge History of Hellenistic Philosophy*. Pages 32-33. Cambridge University Press

Κατηγορία:Ακαδημεικοί φιλόσοφοι
Κατηγορία:Αρχαίοι Περγαμηνοί
Μαρλίν Ίαν

Η **Μαρλίν Ίαν** (Αγγ.:Marline Yan, 9 Ιανουαρίου 1993) είναι Καναδή ηθοποιός και τραγουδίστρια. Έγινε γνωστή από τη συμμετοχή της στη τηλεοπτική σειρά Ίντι, ως Άμπιγλαλ Φλόρες.

## Σταδιοδρομία
Η Ίαν ξεκίνησε την ηθοποιία και το τραγούδι όταν ήταν 10 χρονών σε τοπικά θέατρα. Εξ' αιτίας του Φιλιππο-Καναδικού ρόλου της στην τηλεοπτική σειρά Ίντι, ως Άμπιγλαλ Φλόρες, συχνά πιστεύεται ότι κατάγεται από τις Φιλιππίνες. Η Ίαν ξεκαθάρισε, στον λογαριασμό στο Twitter, ότι δεν έχει καταγωγή από της Φιλιππίνες. Στην πραγματικότητα, η Ίαν έχει καταγωγή από διάφορες χώρες τις Ασίας, όπως από την Καμπότζη, την Κίνα, το Βιετνάμ, την Ινδία και την Ταϊλάνδη.

Κατά το πρώτο έτος της στο Καθολικό γυμνάσιο *Ιωάννης Παύλος ΙΙ* στο Λονδίνο του Ονταρίου έπαιξε στον πρωταγωνιστικό ρόλο στο έργο Ρωμαίος και Ιουλιέτα. Στην ηλικία των δεκατεσσάρων υπέγραψε συμβόλαιο με έναν οργανισμό και έπειτα από ένα χρόνο επιλέχθηκε για τον ρόλο της Άμπιγκαλ, ένα Φιλιππό-Καναδό κορίτσι, κολλητή της Ίντι στην τηλεοπτική σειρά Ίντι. Την ίδια χρονιά εμφανίστηκε ως Σοφία στην τηλεοπτική σειρά *Connor Undercover* του Family Channel.

Το 2010, η Ίαν εμφανίστηκε σε δύο επεισόδια της σειράς *[[Wingin' It]]*, μία εφηβική σειρά, στην οποία πρωταγωνιστούσε ο συμπρωταγωνιστής της στην σειρά Ίντι, Ντίλαν Έβερετ.

## Φιλμογραφία

## Παραπομπές


## Εξωτερικοί σύνδεσμοι
* Η Μαρλίν Ίαν στο Internet Movie Database

Κατηγορία:Καναδές ηθοποιοί τηλεόρασης
Πλατόν Πορέτσκι

Ο **Πλατόν Σεργκέγιεβιτς Πορέτσκι** (, 3 Οκτωβρίου 1846 – 9 Αυγούστου 1907) ήταν Ρώσος αστρονόμος, αλλά και μαθηματικός που ασχολήθηκε με τη λογική.

Ο Π.Σ. Πορέτσκυ γεννήθηκε στο Ελισάβετγκραντ, το σημερινό Κιροβγκράντ της Ουκρανίας. Αφού απεφοίτησε από το Πανεπιστήμιο του Χάρκοβο, εργάσθηκε στο Αστραχάν και στο Αστεροσκοπείο του Πούλκοβο.

Αργότερα, ως αστρονόμος στο Πανεπιστήμιο του Καζάν, ακολουθώντας τη συμβουλή του παλαιότερου συναδέλφου του, καθηγητή των μαθηματικών Α.Β. Βασίλιεφ (πατέρα του Νικολάι Α. Βασίλιεφ) να μελετήσει τα έργα του Τζωρτζ Μπουλ, ο Πορέτσκυ ανέπτυξε έναν «λογικό λογισμό» και με ειδικές «λογικές εξισώσεις» τον εφάρμοσε στη Θεωρία πιθανοτήτων. Με τον τρόπο αυτό επέκτινε και βελτίωσε το έργο των επιστημόνων της μαθηματικής λογικής Τζωρτζ Μπουλ, Γουίλιαμ Στάνλεϋ Τζέβονς και Ερνστ Σρέντερ, ανακαλύπτοντας τον νόμο των μορφών του Πορέτσκυ, δίνοντας την πρώτη γενική θεωρία της πρόδρομης και συνεπαγόμενης εξαγωγής συμπερασμάτων του Μπουλ, και βάζοντας τα θεμέλια για τη δουλειά του Άρτσι Μπλέικ στην κανονική μορφή Μπλέικ.

Ο Πορέτσκυ πέθανε στο Τσερνίχιβ, σε ηλικία 60 ετών.

## Παραπομπές


## Πηγές
* 
* 
* 
* 

## Εξωτερικοί σύνδεσμοι
* Η «μαθηματική βιογραφία» του Πλάτωνος Πορέτσκυ 
* S.L. Katrechko: «Platon Sergeevich Poretskij»

Κατηγορία:Ρώσοι αστρονόμοι
Κατηγορία:Ρώσοι μαθηματικοί
Κατηγορία:Αστρονόμοι του 19ου αιώνα
Κατηγορία:Μαθηματικοί του 19ου αιώνα
Μπρέντα

Η **Μπρέντα** (, ) είναι πόλη και δήμος στη Βόρεια Βραβάντη, στο νότιο τμήμα της Ολλανδίας. Η Μπρέντα είχε 180.420 κατοίκους το 2014 και η μητροπολιτική περιοχή της είχε 324.812 κατοίκους. Αρχικά ήταν φέουδο του Αγίου Ρωμαίου Αυτοκράτορα, αλλά απέκτησε δημοτικό συμβούλιο το 1252. Αφότου πέρασε μέσω γάμου το 1403 στον οίκο του Νάσσαου, η Μπρέντα έγινε πολιτικό και κοινωνικό κέντρο των Κάτω Χωρών. Τις 31 Ιουλίου 1667 υπογράφηκε στην πόλη η Συνθήκη της Μπρέντα, ανάμεσα στην Αγγλία, στην Ολλανδία, στη Γαλλία και στη Δανία, η οποία έδωσε τυπικά τέλος στον Β΄ Αγγλο-ολλανδικό πόλεμο και αναδιένειμε τις κτήσεις τους. Στην πόλη λειτουργούν εργοστάσια επεξεργασίας ζάχαρης, μπίρας, αναψυκτικών και μηχανουργεία.

## Παραπομπές


## Εξωτερικοί σύνδεσμοι
* 
* 
*  

Κατηγορία:Πόλεις της Ολλανδίας
Κατηγορία:Βόρεια Βραβάντη
Εγγενής αναπαραγωγή

**Εγγενής αναπαραγωγή** ή **αμφιγονία** είναι ο σχηματισμός ενός νέου ατόμου μέσω της ένωσης δύο γαμέτων.

## Χαρακτηριστικά
Στους ανθρώπους και στην πλειονότητα των άλλων ευκαρυωτικών οργανισμών (φυτά και ζώα) οι δύο γαμέτες:
* Διαφέρουν στην δομή (ανισογαμία)
* Συνεισφέρονται από διαφορετικούς γονείς
Οι γαμέτες πρέπει:
* Να έχουν κινητικότητα ώστε να συναντηθούν και να ενωθούν
* Να έχουν θρεπτικές ουσίες για να θρέψουν το έμβρυο

## Στα θηλαστικά

### Αρσενικό αναπαραγωγικό σύστημα
Το αρσενικό αναπαραγωγικό σύστημα έχει δύο κύριες λειτουργίες:
* Παραγωγή σπέρματος
* Συνεισφορά αυτού στην αναπαραγωγική οδό του θηλυκού
Η παραγωγή σπέρματος πραγματοποιείται στους όρχεις. Η διαδικασία παραγωγή σπέρματος λέγεται σπερματογένεση.

### Θηλυκό αναπαραγωγικό σύστημα
Το θηλυκό αναπαραγωγικό σύστημα σε θηλαστικά έχει σαφώς περισσότερη ευθύνη στην αναπαραγωγή και στην γέννηση του νέου μέλους. Το θηλυκό αναπαραγωγικό σύστημα πρέπει να:
* Παράγει ωάρια
* Να είναι σε θέση να λάβει σπερματοζωάρια από το αρσενικό
* Να προσφέρει περιβάλλον ευνοϊκό για την θρέψη και κύηση του νέου μέλους
* Να προσφέρει περιβάλλον ευνοϊκό για γονιμοποίηση και εμφύτευση
* Να φροντίσει το νέο μέλος όχι μόνο κατά την διάρκεια της κύησης, αλλά και ύστερα από αυτή.
Η διαδικασία παραγωγής ωαρίων ονομάζεται ωογένεση.

Στους θηλαστικούς οργανισμούς, για να γίνει η ένωση των δύο γαμετών, προηγείται η σεξουαλική πράξη, η οποία είναι απολαυστική και γίνεται και από τους δύο οργανισμούς με το ίδιο ποσοστό συμμετοχής.

## Πηγές
* Ridley M (2004) Evolution, 3rd edition. Blackwell Publishing, p.&nbsp;314.

Κατηγορία:Αναπαραγωγή
Κατηγορία:Γονιμότητα
Τσίρκο

thumb|250px|Αφίσα αμερικανικού τσίρκου από το 1900
Το Τσίρκο αποτελεί θίασο, συνήθως περιοδεύοντα, αποτελούμενο από ακροβάτες, ταχυδακτυλουργούς, κλόουν ταλαντούχους περιπλανώμενους καλλιτέχνες και ζώα, οι οποίοι δίνουν  παραστάσεις. Οι παραστάσεις του τσίρκου έχουν εξελιχθεί από την πρώτη εμφάνιση τσίρκου το 1768 στο Λονδίνο, η οποία περιλάμβανε επιδείξεις ιππικών ικανοτήτων. Μέχρι και τα τέλη του 18ου αιώνα η έννοια του τσίρκου είχε επεκταθεί σε όλη την Ευρώπη και στην Αμερική, όπου άρχισαν οι πρώτες παραστάσεις με την παρουσίαση άγριων ζώων και την χρήση τέντας. Κατά το δεύτερο μισό του 19ου αιώνα θεωρείται η χρυσή εποχή του τσίρκου. Μετά τον Α΄ Παγκόσμιο Πόλεμο, τα τσίρκα ανταγωνίζονταν για την επιβίωσή τους, όμως μετά τη δεκαετία του 1950 γνώρισαν μια νέα περίοδο ακμής, και εμφανίστηκαν νέες μορφές τσίρκου, χωρίς ζώα, οι οποίες δίνουν έμφαση στα ακροβατικά και συμπεριλαμβάνουν και άλλες μορφές τέχνης, όπως το θέατρο και ο χορός. 

## Πηγές
* A.H. Saxon, Circus Encyclopædia Britannica
* Step Right Up! , History magazina

## Εξωτερικοί σύνδεσμοι
* 
* 

Τ
Βελλιανίτης

Το ελληνικό επώνυμο **Βελλιανίτης** μπορεί να αναφέρεται σε κάποιο από τα παρακάτω πρόσωπα:

* Θεόδωρος Βελλιανίτης (1863-1935), δημοσιογράφος, φιλόλογος και πολιτικός
* Ιωάννης Βελλιανίτης (1750-1820), λόγιος και πολιτικός
* Μιχαήλ-Λάμπρος Βελλιανίτης (θάν. 1869), ναύαρχος του ρωσικού στόλου
* Νικόλαος Βελλιανίτης (1788-1854), πολιτικός και νομομαθής

## Δείτε επίσης
* Αγγελική Βελλιανίτη (θάν. 1888), ευεργέτρια, αδελφή του Οδυσσέα Ανδρούτσου
Βινογκράντοφ

Το ρωσικό επώνυμο **Βινογκράντοφ** (Виногра́дов, παλαιότερη ελληνική απόδοση **Βινογκράντωφ**), που ετυμολογείται από τη ρωσική λέξη *Виногра́д* = σταφύλι, μπορεί να αναφέρεται σε κάποιο από τα παρακάτω πρόσωπα:

* Αλεξάντερ Πάβλοβιτς Βινογκράντοφ (1895-1975), γεωχημικός και ακαδημαϊκός
* Βίκτορ Βινογκράντοφ (1895-1969), γλωσσολόγος
* Ιβάν Βινογκράντοφ (1891-1983), μαθηματικός
* Ντμίτρι Βινογκράντοφ (1720-1758), χημικός, εφευρέτης της ρωσικής πορσελάνης
* Πάβελ Βινογκράντοφ (γενν. 1953), αστροναύτης
* Πωλ Βινογκράντοφ (1854-1925), Αγγλορώσος ιστορικός
Αρκεσίλαος Δ΄ της Κυρήνης

Ο **Αρκεσίλαος Δ´** (4ος αιώνας - 440 π.Χ.) ήταν ο όγδοος και τελευταίος Έλληνας βασιλιάς της Κυρήνης, της δυναστείας των Βαττιαδών. Το βασίλειό του υπήρξε υποτελές σε αυτό των Αχαιμενιδών της Περσίας.

## Ιστορία
Ο Αρκεσίλαος Δ΄ ήταν ο μοναδικός απόγονος τού Βάττου Δ´ και όταν ο τελευταίος απεβίωσε το 465 π.Χ., ο Αρκεσίλαος έγινε ο νέος βασιλιάς. Το 462 π.Χ. αναδείχθηκε νικητής στην αρματοδρομία με τέθριππο στους Πύθιους αγώνες, που τελούνταν στους Δελφούς χρησιμοποιώντας άλογα από τη Κυρήνη για το άρμα του. Ο σύγχρονός του ποιητής Πίνδαρος τον εξύμνησε αφιερώνοντάς του τον τέταρτο και πέμπτο Πυθιόνικο ύμνο του, ενώ παράλληλα τον συμβούλευσε μέσω των γραπτών του να συμβιβαστεί με τούς πολιτικούς αντιπάλους του, και καθησυχάζοντάς τον αναφέροντας πως η εξουσία του είχε ιδιαίτερη βαρύτητα, καθώς η οικογένειά του κυβερνούσε την Κυρήνη για 8 γενεές. Το 460 π.Χ. ο Αρκεσίλαος αναδείχθηκε νικητής ξανά στο τέθριππο, αυτή τη φορά στους 80ούς Ολυμπιακούς αγώνες στην Ολυμπία.

Η βασιλεία του ωστόσο γινόταν όλο και πιο δεσποτική, και αφότου εξόρισε την αριστοκρατία της Κυρήνης, έφερε μισθοφορικά στρατεύματα για να υποστηρίξουν την εξουσία του. Ακολούθησε εξέγερση τού λαού, και ο Αρκεσίλαος Δ΄ αναγκάστηκε να καταφύγει στις Ευεσπερίδες (σημερινή Βεγγάζη, πιθανώς υπήρξε ο ιδρυτής της) με τον γιό του Βάττο Ε´. Δεν είναι γνωστό εάν συνελήφθη ο Αρκεσίλαος Δ΄, ωστόσο ο Βάττος Ε΄ αιχμαλωτίστηκε από τους εξεγερμένους Κυρηναίους, οι οποίοι τον θανάτωσαν και κατόπιν τον αποκεφάλισαν και πέταξαν το κεφάλι του στη θάλασσα, τερματίζοντας πλέον οριστικά την δυναστική γραμμή των Βαττιαδών.

## Παραπομπές


Κατηγορία:Ηγεμόνες της Κυρήνης
Κατηγορία:Αρχαίοι Έλληνες Ολυμπιονίκες
Κατηγορία:Πυθιονίκες
Κατηγορία:Αρχαίοι ολυμπιονίκες του τέθριππου
Κατηγορία:Αρχαίοι Κυρηναίοι ολυμπιονίκες
Κατηγορία:Αρχαίοι ολυμπιονίκες (5ος αιώνας π.Χ.)